**Zápis detí do MŠ**

**Oznamujeme rodičom, že zápis detí do materskej školy, ul. Jána Cikkera Sliač, pre školský rok 2018/2019 bude prebiehať**

**od 03.04.2018 - 30.04.2018**

**v čase prevádzky MŠ od 6,15 hod. do 16,30 hod.**

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľovi spolu s potvrdením o zdravotnom stave dieťaťa od všeobecného lekára pre deti a dorast. Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie. Rozhodnutie o odklade plnenia povinnej školskej dochádzky dieťaťa predloží zákonný zástupca riaditeľovi materskej školy spravidla do 15. apríla. Rozhodnutie o dodatočnom odklade plnenia povinnej školskej dochádzky dieťaťa predloží zákonný zástupca spolu so žiadosťou o prijatie dieťaťa do materskej školy aj s potvrdením o zdravotnom stave dieťaťa od všeobecného lekára pre deti a dorast. Na predprimárne vzdelávanie v materských školách sa prijíma spravidla dieťa  **od troch do šiestich rokov veku**. Dieťa po dovŕšení dvoch rokov veku môže byť prijaté do materskej školy, ak sú vytvorené vhodné materiálne, personálne a iné potrebné podmienky.

**Podmienky prijatia dieťaťa do MŠ:**

* prednostne sa prijímajú deti, ktoré majú 1 rok do plnenia povinnej školskej dochádzky,
* prednostne sa prijímajú deti s odloženou povinnou školskou dochádzkou,
* dieťa má v MŠ staršieho súrodenca,
* deti mladšie ako 3 roky sa môžu prijať pokiaľ sú na to vytvorené podmienky a je voľná kapacita MŠ,
* prihliada sa na dátum prijatia žiadosti.

Mgr. Lea Janáková

riaditeľka školy